Komission direktiivi 79/640/ETY, annettu 21 päivänä kesäkuuta 1979, työpaikkojen turvamerkintää koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 77/576/ETY muuttamisesta



Virallinen lehti nro L 183 , 19/07/1979 s. 0011 - 0012

Suomenk. erityispainos Alue 5 Nide 2 s. 0113

Kreikank. erityispainos: Luku 05 Nide 3 s. 0165

Ruotsink. erityispainos Alue 5 Nide 2 s. 0113

Espanjank. erityispainos: Luku 05 Nide 2 s. 0176

Portugalink. erityispainos: Luku 05 Nide 2 s. 0176



KOMISSION DIREKTIIVI, annettu 21 päivänä kesäkuuta 1979, työpaikkojen turvamerkintää koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 77/576/ETY muuttamisesta (79/640/ETY) EUROOPAN YHTEISÖN KOMISSIO, joka ottaa huomioon Euroopan talousyhteisön perustamissopimuksen, ottaa huomioon työpaikkojen turvamerkintää koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 77/576/ETY(1) ja erityisesti sen 4, 5 ja 6 artiklan, sekä katsoo, että edellä mainitun direktiivin liitteissä olevia yhtenäiseen työpaikkojen turvamerkintäjärjestelmään liittyviä säännöksiä on tarpeen säännöllisesti mukauttaa, jotta otettaisiin huomioon tekniikan kehitys ja kansainvälisten opastejärjestelmien tuleva kehitys, liitteessä I ei tähän asti ole ollut säännöksiä turvamerkkien mittojen ja havaintoetäisyyden välisistä suhteista eikä määritelty tarkkaan näissä merkeissä käytettävien materiaalien kolorimetrisiä ja fotometrisiä ominaisuuksia; neuvosto edellytti hyväksyessään tuon direktiivin, että nämä puutteet korjattaisiin viipymättä; tämän mukaisesti liitteeseen I tehty lisäys on tämän alan nykyisten kansainvälisten standardien mukainen, on ilmeisesti tarpeen sisällyttää liitteeseen II uusi merkki, joka varoittaa lasersäteistä; myös tässä voidaan käyttää mallina merkkiä, joka on yksimielisesti kansainvälisesti hyväksytty, ja tämän direktiivin säännökset ovat työpaikkojen turvamerkintää koskevien jäsenvaltioiden lakien, asetusten ja hallinnollisten määräysten lähentämisestä annetussa direktiivissä 77/576/ETY tarkoitetun tekniikan muutoksiin ja tulevaan kansainvälisten menetelmien kehitykseen menetelmien kehitykseen mukauttamista käsittelevän komitean lausunnon mukaisia, ON ANTANUT TÄMÄN DIREKTIIVIN: 1 artikla Muutetaan neuvoston direktiivin 77/576/ETY liitteitä seuraavien artiklojen mukaisesti. 2 artikla Liitteessä I: 1. Lisätään seuraava kohta 5 jakson "Turvamerkkien muotoilu" 5.4. kohdan jälkeen: "5.5. Turvamerkkien mitat Turvamerkkien mitat voidaan määrittää seuraavan kaavan mukaisesti: A ≥ >NUM>l² >DEN> 2 000 jossa A on merkin pinta-ala neliömetreinä ja l se suurin etäisyys metreinä, josta nähtynä merkki yhä on ymmärrettävä. Huomautus: Tätä kaavaa voidaan soveltaa etäisyyksiin noin 50 m:in saakka."2. Lisätään 5 jakson "Turvamerkkien muotoilu" jälkeen seuraava uusi 6 jakso. "6. MATERIAALIEN KOLORIMETRISET JA FOTOMETRISET OMINAISUUDET Käytettävien aineiden värien ja fotometristen ominaisuuksien suhteen suositellaan ISO-standardeja ja `International Lighting Commission (CIE - Commission internationale de l'éclairage)` -nimisen järjestön standardeja." 3. Nykyisestä 6 jaksosta "Keltainen/musta vaaran merkki" tulee 7 jakso. 3 artikla Liitteeseen II 2 kohtaan "Varoitusmerkit" lisätään seuraava merkki: "j) >VIITTAUS FILMIIN> Lasersäteilyä" 4 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1981. Niiden on ilmoitettava tästä komissiolle viipymättä. 5 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä kesäkuuta 1979. Komission puolesta Henk VREDELING Varapuheenjohtaja (1) EYVL N:o L 229, 7.9.1977, s. 12